Showmax saai nou ook nuus uit | Netwerk24
Deur Petrus Malherbe 26 Maart 2020 15:18
’n Man kyk na ’n program op Showmax op ’n tabletrekenaar. Foto:
Showmax gee nou, nes DStv Now, sy intekenare toegang tot regstreekse uitsendings van nuuskanale sodat hulle ingelig kan bly oor die koronavirus-pandemie tydens die staat van inperking.
Sewe plaaslike en internasionale nuuskanale kan nou teen geen bykomende koste regstreeks op Showmax gestroom word, het die stromingsdiens Donderdag gesê.
Die nuuskanale wat gestroom kan word, is:
eNCA is nie ingesluit nie.
Die kanale kan tans net gestroom word op Showmax op ’n skootrekenaar of op ’n nuwe Samsung- of LG-slimtelevisie.
Showmax beplan om die nuuskanale binnekort op sy Android- en iOS-app beskikbaar te stel.
“Hierdie is maar net nog een manier om ingelig te bly tydens die staat van inperking,” sê Showmax.
Al dié nuuskanale, eNCA ingesluit, is reeds vir meer as ’n week gratis op DStv Now beskikbaar.
Afgesien van die nuuskanale bied DStv Now in hierdie tyd ook gratis toegang tot die weerkanaal (kanaal 180), SuperSport Play (kanaal 238) en PBS Kids (kanaal 313).
Die nasionale staat van inperking tree om middernag in werking.
Meer oor: Dstv Now | Showmax | Tegnologie | Staat Van Inperking | Televisie | Stromingsdienste | Nuus